钦定古今图书集成/明伦汇编/氏族典/第274卷 > 王通
## 钦定古今图书集成/明伦汇编/氏族典/第274卷 > 王通

按《明外史李彬传﹕》：“王通，咸宁人，赠金乡侯真子。嗣父
官为都指挥使，累进都督佥事，以父死事，封武义伯。
永乐十一年，进封成山侯。仁宗即位，命掌后府，加太
子太保。时丰城侯彬镇交阯已前卒，而荣昌伯陈智、
都督方政以参将代镇，不协，黎利益张，数破郡邑。智
出兵数败，宣宗乃削智爵，而命通帅师往讨。至交州”，
贼攻城，通敛兵不出。利乞和。通辄立坛与利盟，约退
师。群臣交劾，论死系狱。正统四年特释为民。英宗北
狩，边事急，起通都督佥事。御也先有功，进同知。景泰
三年卒。子琮嗣。成化初卒。子镛嗣，累典营务。卒，子洪
嗣。传至孙应龙，掌中府。卒，子允中嗣，守备南京。